text: A yayin wannan ganawar Jagoran ya bayyana ranar 13 ga Aban a matsayin wata alama da ke nuni da kwadayin Amurka, dogaron da tsohuwar gwamnatin dagutu (ta Iran) take da shi (ga Amurka), tsayin dakan imani da ya dogara da basira, kasantuwar matasa a fage da kuma jaruntakar matasan lokacin nasarar juyin juya halin Musulunci, daga nan sai ya ce: A yau al'ummar Iran tana da azama da karfi sama da dukkanin lokutan da suka gabata sannan kuma tana ci gaba da tafiya zuwa ga manufarta mai girma da kolin sa'ada. Matasa kuwa su ne suke kan gaban wannan gagarumin yunkuri.